			
	Budapest Főváros Önkormányzata


	
	

	
	Pénzügyi Főpolgármester-helyettes valamint
Városfejlesztési Főpolgármester-helyettes

	*1000078511964*
	*1000078511964*
	ikt. szám:
	FPH061 /562 - 11 /2016
	
	Tárgy:
Beszámoló az FTSZV Fővárosi Településtisztasági és Környezetvédelmi Kft. 2015. évi közszolgáltatási kötelezettségeinek teljesítéséről és a 2015. évi támogatások elszámolásáról

	
	előkészítő:
	Városigazgatóság Főosztály

	
	egyeztetésre megküldve:
· 	A Fővárosi Közgyűlés bizottságainak és tanácsnokának



[image: fejlec_ff_0b.png]
[bookmark: _GoBack]Előterjesztés
a Közgyűlés részére


Tisztelt Közgyűlés!

Budapest Főváros Önkormányzata (a továbbiakban: Önkormányzat) a 2193/2013. (XII. 11.) Főv. Kgy. számú határozatának megfelelően 2013. december 21-én 10 éves időtartamra közszolgáltatási szerződést (a továbbiakban: Szerződés) kötött, – melyet a felek 2015. július 22-én módosítottak – az FTSZV Fővárosi Településtisztasági és Környezetvédelmi Kft.-vel (a továbbiakban: FTSZV Kft.), a nem közművel összegyűjtött háztartási szennyvíz begyűjtésére, szállítására és ártalmatlanítására irányuló, kötelezően igénybe veendő közszolgáltatás ellátására, a Budapesti Központi Szennyvíztisztító Telepen (a továbbiakban: BKSZT Telep) keletkező szennyvíziszap átvételi, szállítási és ártalmatlanítási/hasznosítási közszolgáltatás elvégzésére, valamint a „BKSZT Telep és kapcsolódó létesítmények” projekt működése során indikatív jelleggel szükségessé váló környezetvédelmi mérések közszolgáltatás keretében történő elvégzésére, az erre a célra alkalmas eszközökkel felszerelt gépjármű üzemeltetésével.

A Szerződés I. számú módosításának 15. pontja, valamint a Szerződésmódosítás 2. sz. mellékletének 5. pontja értelmében az FTSZV Kft. elkészítette és a Főpolgármesteri Hivatal részére benyújtotta a 2015. évi közszolgáltatói jelentését, a jelentéshez kapcsolódó éves beszámolót és kompenzáció elszámolást.



1./A nem közművel összegyűjtött háztartási szennyvízkezelési közszolgáltatás

A közszolgáltatás szabályozása tekintetében a legnagyobb változást a 2013. január 1-jétől hatályos, a hulladékról szóló 2012. évi CLXXXV. törvény  jelentette, amely a települési folyékony hulladék szabályozási kérdéseit nem közművel összegyűjtött háztartási szennyvíz megnevezéssel a vízgazdálkodásról szóló 1995. évi LVII. törvény (a továbbiakban: Vgtv.) hatálya alá utalta. A Vgtv. előírásainak való megfelelés érdekében a Fővárosi Közgyűlés megalkotta a nem közművel összegyűjtött háztartási szennyvízzel kapcsolatos kötelező helyi közszolgáltatásról szóló 72/2013. (X. 14.) Főv. Kgy. rendeletet. A Fővárosi Közgyűlés 2015. május 27.-i ülésén elfogadta a 31/2015. (VI. 12.) Főv. Kgy. rendeletet a nem közművel összegyűjtött háztartási szennyvízzel kapcsolatos kötelező helyi közszolgáltatásról szóló 72/2013. (X. 14.) Főv. Kgy. rendelet
(a továbbiakban: Rendelet) módosításáról. A Rendelet 17. § (2) bekezdése alapján az arra jogosultaknál – az ingatlan közcsatornára kötési lehetőségének megteremtéséig, de legfeljebb 2016. december 31-ig – továbbra is az elszállított szennyvíz mennyisége alapján történik a számlázás.
Az FTSZV Kft. 2015. évben a nem közművel összegyűjtött háztartási szennyvíz ingatlanokról történő begyűjtését, szállítását és ártalmatlanításra való átadását alvállalkozók bevonása nélkül, kizárólag saját eszközeivel végezte.
A közszolgáltatás keretében összesen 498.369 m3 háztartási szennyvíz begyűjtése és ártalmatlanításra való átadása történt meg az alábbi megbontásban:
· Vízfogyasztás alapú elszámolást választó ügyfelektől 471.576 m3,
· Elszállított mennyiség utáni elszámolást választó ügyfelektől: 26.793 m3

A szennyvízkezelési közszolgáltatás üzleti tervében az FTSZV Kft. összesen 467.000 m3 háztartási szennyvíz begyűjtését és szállítását tervezete, amellyel szemben 498.369 m3 háztartási szennyvíz begyűjtése valósult meg, ami kb. 7 %-os többlet teljesítést jelent.

1. Az FTSZV Kft. 2015. évi árbevétele szempontjából fontos kiemelni, hogy a ténylegesen kiszámlázott 2.717.583 m3 ivóvíz elfogyasztása  után  számlázott szennyvíz mennyiség 23%-kal lett több a számlázni tervezett 2.210.326 m3 ivóvízfogyasztás után számlázott szennyvíz mennyiségéhez képest. A tervezett és megvalósult értékek közötti bekövetkezett növekedés – a csatornaépítési beruházások elmaradása, illetve csúszása miatt és ezzel összefüggésben a csatornára kötések időbeli csúszásának tulajdonítható. (Megjegyezzük, hogy a nem közművel összegyűjtött háztartási szennyvíz mennyisége az évenkénti egyszeri elszállítási kötelezettsége miatt nincs egyenes arányban a vízfogyasztással, ezért a fentiekben megadott százalékok nem hasonlíthatóak össze.) 

2. Az ingatlanról kezelésre átvett szennyvíz alapú elszámolást választó lakossági ügyfelek fele számára értékesített tény mennyiség 19.503 m3 volt, a tervben viszont a jogszabályi változás következtében ezt a kategóriát csak 2015. március 1-ig tervezte az FTSZV Kft. (2800 m3). Közületi ügyfelek esetén a teljesítés messze elmarad a tervezettől, a terv 
36%-a valósult meg. Összességében az elszállított mennyiségek a terv fölött alakultak, 6,7%-kal meghaladva a tervezettet.

Az FTSZV Kft. adatszolgáltatása alapján az Önkormányzat a 2015. évre 305.000 m3 szennyvíz mennyiségre 30.500.000 Ft értékben normatív állami támogatásra nyújtott be igényt a Magyar Államkincstárhoz. Ez az igénylés kb. 25%-kal maradt el a 2014. évi igényléstől, aminek az a magyarázata, hogy az FTSZV Kft. a BKISZ II. projekt előrehaladása (a szennyvízcsatornák megépülése) okán szolgáltatást igénybe vevő ingatlanok számának csökkenésével számolt úgy, hogy a 2014 – 2015. évben mintegy 11 794 ingatlan köthet rá a vezetékes hálózatra.
Az FTSZV Kft. 2015. évi üzleti tervében a rákötési lehetőséggel rendelkező ingatlanok 80%-os kiesésével számolt, amely alapján 2015. decemberig a számlázási rendszerből 8.938 ingatlan kivezetését tervezte.

A beruházások átadásának csúszása miatt, a 2015. január 1. – augusztus 31. közötti időszakban nem csökkent, sőt némileg növekedett az ingatlanokról elszállított, a támogatás igénybevételére jogosító háztartási szennyvíz tavalyi évhez viszonyított mennyisége, ennek következtében az igényelt összeg csak 2015. szeptember 30-ig biztosított fedezetet. Annak érdekében, hogy a normatív állami támogatás 2015. év hátralévő részében is biztosított legyen, a Magyar Államkincstár felé pótigény benyújtása vált volna szükségessé, – amelyre 2015. október 1-éig volt lehetőség, azonban a Magyar Államkincstárral folyó peres eljárásra tekintettel a normatív támogatás pótigénylésére irányuló közgyűlési előterjesztés nem került fel a Fővárosi Közgyűlés 2015. szeptemberi napirendjére.

Az FTSZV Kft. 2015. IV. negyedévében a megszokott eljárási rend szerint, a lakosság felé kibocsátott számlákon jóváírta a normatív támogatás összegét, melyről havi rendszerességgel, a Szerződésben foglaltaknak megfelelően számlát nyújtott be az Önkormányzat felé, az alábbiak szerint:
2015. október:     2.612.110 Ft,
2015. november: 2.172.650 Ft,
2015. december: 2.179.950 Ft. 
Az Önkormányzat 2015. évi költségvetése szerint a normatív támogatás 2015. január 1-től szeptember 30-ig volt biztosított, így a 2015. IV. negyedévi normatív támogatásnak nem volt költségvetési fedezete.

A fentiek alapján az FTSZV Kft.-nek az Önkormányzattal szemben 6.964.710 Ft kifizetetlen követelése áll fenn.

A korábbi években megvalósult ivóvízfogyasztáson alapuló elszámoláshoz kapcsolódó infrastruktúra fejlesztések következtében az egy címre vetített átlagosan megtett km 2014. évhez képest (18,3 km) jelentős javulást tapasztalhatunk (22%-os csökkenés). A kedvező adatok oka egyrészt a gépjármű optimalizáló rendszer bevezetése, amit a FTSZV Kft. 2015 januárjában indított el, azonban teljes kihasználtsággal - a kezdeti problémák kijavítása után - csak márciustól üzemelt. Másrészt pedig 2015. márciustól nyitotta meg a XVIII. kerület, Péterhalmi úti leeresztő helyet, melynek hatása szinten érzékelhető az egy címre eső megtett km-ek csökkenésébenAz egy címre eső átlagos üzemóra mutatója az előző évhez képest hasonlóan csökkenést mutat (1,12-ról 1,03-ra csökkent).


2./ Szennyvíziszap begyűjtési, szállítási közszolgáltatás

Az FTSZV Kft. koordinációjában a 2015. évben a BKSZT Telepről 58.572,86 t víztelenített szennyvíziszap elszállítása és hasznosításra való átadása történt meg. Az elszállított szennyvíziszap mennyisége 2015-ben a tervek szerint alakult, 1,01 %-kal (593,6 tonna) meghaladva azt. Megjegyzendő, hogy a keletkező és elszállítandó szennyvíziszap mennyiségére az FTSZV Kft.-nek semmilyen módon nincs ráhatása.
A teljes mennyiség begyűjtését és szállítását az EWC-H Környezetvédelmi, Kereskedelmi és Szolgáltató Kft., mint alvállalkozó végezte. A szennyvíziszap kezelési közszolgáltatás teljes folyamatát az Önkormányzat részéről megbízással rendelkező ENVIRODUNA Kft. ellenőrizte.

A szennyvíziszap begyűjtési, szállítási közszolgáltatási tevékenység 2015. évi mérleg szerinti eredménye: 20.454 ezer Ft. 
A Budapesti Központi Szennyvíztisztító Telepen keletkező szennyvíziszap szállításának közszolgáltatása tekintetében a 2015. évben ténylegesen keletkezett és elszállított iszap mennyisége 58.572,86 tonna volt, amely mennyiség 1,01%-kal haladta meg a 2015. évre tervezett 57.979,26 tonnát. A „Közszolgálati szerződés a nem közművel összegyűjtött háztartási szennyvíz kezelésére, szennyvíziszap kezelésére, környezetvédelmi monitoring gépjármű üzemeltetésére” 8. számú mellékletének 2. bekezdése rögzíti, hogy a szennyvíziszap átvételére, elszállítására és ártalmatlanítására/hasznosítására a csatornahasználati díj biztosítja a megfelelő pénzügyi fedezetet. 
A Szerződés 9.2 pontja szerint az FTSZV Kft.-nek havonta előleget fizet az Önkormányzat az előző évi ténylegesen elszállított mennyiség 1/12 része után előlegbekérő alapján. Negyedévente elszámolást készít az Önkormányzat számára, melyről számlát nyújt be a negyedévet követő hónap harmadik munkanapjáig (az utolsó negyedév esetében: 2016. január 6-ig).  
A szennyvíziszap szállítása az FTSZV Kft. által benyújtott leigazolt tényleges teljesítés alapján került továbbszámlázásra az Önkormányzaton keresztül a Fővárosi Vízművek Zrt.-nek, aki – a beszedett közszolgáltatási díjakból – ezt az összeget átutalta az Önkormányzatnak. Az iszapszállítás közszolgáltatás költségeinek végső fedezetét a beszedett csatornadíj képezi. A 2015. évi költségvetésben 57.979,26 tonna szennyvíziszap elszállításának költsége került megtervezésre 1.070.646.640 Ft összeggel. A benyújtott, és a Szerződés szerint leigazolt teljesítésigazolások alapján az éves ténylegesen elszállításra került szennyvíziszap mennyisége 58.572,86 tonna volt, melynek összege 1.081.594.719 Ft. A Főosztály a 10.948.079 Ft többletigény kifizetését elutasította az előirányzat túllépése miatt, ugyanakkor a követelés jogosságát elfogadta, ezért az összeg kifizetésének rendezését javasolja (4. határozati javaslat). Az előirányzat módosítására 2015 decemberében lett volna lehetőség, azonban november végén rendelkezésre álló adatok alapján még nem lehetett megállapítani, hogy a tervezett mennyiség túlteljesítésre kerül, ezért nem került módosításra. A bevételi ágon a Fővárosi Vízművek Zrt.-től 2015 decemberében már befolyt a 10.948.079 Ft (a kapcsolódó bevétel tehát 2015-ben túlteljesült, tervbevételére 2016-ban nincs lehetőség).


3./ Monitorig gépjármű üzemeltetési közszolgáltatás
Az FTSZV Kft. a BKSZTT beruházás kapcsán beszerzett környezetvédelmi monitoring gépjárművel a szennyvíztisztító telep környezeti hatásainak kimutatására szolgáló, indikatív jellegű víz, zaj, és levegőtisztaság-védelmi méréseket végzett. 
Az elvégzendő mérési programot a Szerződés 4. sz. melléklete tartalmazza.
Tárgyévről elmondható, hogy az FTSZV Kft. a monitoring gépjárművel, az előírt mérési feladatokat szakszerűen, teljes körűen elvégezte. Az alaptevékenységhez kapcsolódó költségekről elmondható, hogy a tervszámok alatt maradtak. Az üzemanyagköltség 6%-kal, a biztosítási költség 5%-kal a terv alatt alakult. A karbantartási költségek elmaradtak a tervhez képest, melynek oka, hogy a műszerek es az autó karbantartási költségei is a vártnál kedvezőbben alakultak.
Az FTSZV Kft. a teljesített feladatokról mérési jegyzőkönyvet állított össze, melyhez a monitoring buszra vezetett menetleveleket csatolta, és havi rendszerességgel megküldte a Főpolgármesteri Hivatal részére, továbbá negyedéves jelentéseket adott az ENVIRODUNA Kft. részére. E közszolgáltatási tevékenység 2015. évi mérleg szerinti eredménye: 7.585 ezer Ft.

A FTSZV Kft. 2015. évet érintő kompenzációs jogcímei:

Budapest Főváros Önkormányzata 2015. évi eredeti költségvetésében 738.765 ezer Ft-ot (664.000+28.000+46.765 ezer Ft) különített el (címkód 823701) a nem közművel összegyűjtött háztartási szennyvíz szállítási közszolgáltatás ellátásának finanszírozására, tekintettel arra, hogy a lakosságnak és a közületeknek kiszámlázható díjtételek nem fedezik a közszolgáltatás költségeit. Fenti összeg tartalmazza a 49/2015. (01.26.)  Főv. Kgy. határozata szerint elfogadott 46.765 ezer Ft-ot mely a 2013. évben teljesített nem közművel összegyűjtött háztartási szennyvízkezelési közszolgáltatás alulkompenzációja. 

Az alulkompenzáció a 2013. évben hatályos közszolgáltatási szerződés szerint „….a tárgyévet követő évre vonatkozó egységnyi díjtételek meghatározásánál ….figyelembe kell venni.”
Az elismert kompenzációigény megtérítése 2015. évben, díjemelés útján valósulhatott volna meg, amely azonban ellentétes volt a közszolgáltatási díjakról a szippantott szennyvízre vonatkozó rezsicsökkentésről, valamint egyes törvényeknek a további rezsicsökkentéssel összefüggő módosításáról szóló 2013. évi CXIV. törvény rendelkezéseivel. Fentiek miatt az alulkompenzáció 2015-ben kifizetésre került. (A 2013. évi alulkompenzáció a 2015. évi pénzügyi elszámolásnál nem vehető figyelembe.)

Az átjelentkezések miatti árbevétel kiesés kompenzálására 2015. március - december időszakra, évközben további 100.000 ezer Ft-ot biztosított, fentiekre tekintettel a 2015. évre vonatkozó módosított előirányzat mindösszesen 792.000 ezer Ft a 2013. évi kompenzáció nélkül. A ténylegesen átutalt összeg 791.996 ezer Ft, mely összeggel a FTSZV Kft. köteles elszámolni. 

A 2015. évi Közszolgáltatási Szerződés alapján a befektetett eszközök értékesítéséből, illetve az egyéb tevékenységből származó nyereség csökkenti a fővárosi kompenzáció összegét. Annak 
érdekében, hogy az FTSZV Kft. megfeleljen a Közszolgáltatási Szerződéses kötelezettségének – mely az ésszerű nyereség mértékét 0,- Ft-ban határozta meg - a kiutalt 791.998 ezer Ft kompenzációból, csak 415.147 ezer Ft-ot számolhatott el egyéb bevételként (kompenzációként), a különbözetet, 376.849 ezer Ft túlkompenzációt  - a számviteli törvény összemérés elve és időbeli elhatárolás elve alapján a könyvvizsgáló jóváhagyásával - elhatárolta a mérlegében ezt az összeget.
A Szerződés 8.6 pontja alapján a túlkompenzációhoz kapcsolódó számított 4.441 ezer Ft kamat a 2016. január 1. és 2016. június 30. közötti időszakra vonatkozik.

Az alábbi táblázatban mutatjuk be a Társaság 2015 évi közszolgáltatási és az egyéb tevékenységeinek eredmény alakulását. 

	0

	E. ADÓZÁS ELŐTTI EREDMÉNY (C+D)
	-256 097 567
	20 453 644
	7 584 981
	-228 058 942
	228 058 942
	0

	F. ADÓZOTT EREDMÉNY (E-XII)
	-256 097 567
	20 453 644
	7 584 981
	-228 058 942
	228 058 942
	0



A közszolgáltatási tevékenységek döntő hányadát a Nem közművel összegyűjtött települési szennyvízszállítás képezi. Itt az üzleti tevékenység eredménye 231.484 ezer Ft veszteség, melyet a pénzügyi műveletek 24.614 ezer Ft-os vesztesége tovább növel, a szokásos vállalkozási eredmény együtt 256.098 ezer Ft veszteség.

A BKSZTT szennyvíziszap és a Monitoring busz tevékenységekből származó 20.454 ezer Ft és a 7.585 ezer Ft-os nyereség mérsékelik a szennyvízszállításból származó veszteséget a közszolgáltatási tevékenységek együttesen így 228.059 ezer Ft-os veszteséget mutatnak.
A közszolgáltatási tevékenységek 228.059 ezer Ft-os veszteségét a FTSZV Kft. egyéb tevékenységein elért 228.059 ezer Ft-os nyereség egyenlíti ki. E nyereség jelentős része, 157.895 ezer Ft, a 2015. évi Szerződés alapján értékesített Tóimalom és Tömő utcai ingatlanok eladásból származott.

Az FTSZV Kft 2015. évben a 2014. évihez képest 158.736 ezer Ft-tal kevesebb árbevételt ért el.
A bázis évihez képest alacsonyabb bevételekkel párhuzamosan a költségek, ráfordítások is csökkentek: az anyagjellegű ráfordítások 241.251 ezer Ft-tal, a személyi jellegűek 59.909 ezer Ft-tal. A létszám a 2014. évi 172 főről 157 főre csökkent.
Az értékcsökkenési leírás és az egyéb ráfordítások értéke együtt 99.994 ezer Ft-tal lett alacsonyabb.


Az alábbi táblázatban mutatjuk be a Nem közművel összegyűjtött települési szennyvízszállítási közszolgáltatás naturáliáit és értékesítési árbevételét. 

	Budapesti nem közművel összegyűjtött háztartási szennyvízszállítási szolgáltatás
	2012. évi tény
	2013. évi tény
	2014. évi tény
	2015. évi terv
	2015. évi tény
	2015. évi tény/terv

	Összes értékesítési mennyiség (e m3)
	4 020
	3 604
	3 038
	2 233
	2 744
	122,88%

	Értékesítés nettó árbevétele (e Ft)
	1 402 000
	1 127 381
	919 518
	722 084
	872 564
	120,84%

	1 m3-re jutó átlagos árbevétel (Ft/m3)
	349
	312
	303
	323
	318
	98,34%

	 
	 
	 
	 
	 
	 
	 

	Budapesti nem közművel összegyűjtött háztartási szennyvízszállítási szolgáltatás
	2012. évi tény
	2013. évi tény
	2014. évi tény
	2015. évi terv
	2015. évi tény
	2015. évi tény/terv

	Összes értékesítési mennyiség (e m3)
	4 020
	3 497
	3 038
	2 233
	2 744
	122,88%

	Értékesítés nettó árbevétele (e Ft)
	1 402 000
	1 127 381
	919 518
	722 084
	872 564
	120,84%

	Önkormányzati kompenzáció
	248 512
	468 000
	605 438
	738 765
	415 147
	56,19%

	1 m3-re jutó bevétel (árbev+tám) (Ft/m3)
	411
	456
	502
	654
	469
	71,73%



A 2015. évre ténylegesen teljesült 791.996 ezer Ft-os Fővárosi támogatás (kompenzáció) összegéből az FTSZV Kft. 415.147 ezer Ft-ot használt fel a települési szennyvízszállítás ágon, így a különbözet 376.849 ezer Ft, ami túlkompenzációként visszafizetendő a Fővárosi Önkormányzat részére, annak érdekében, hogy a Közszolgáltatási Szerződés 3.5 pontjában meghatározott 0,-Ft ésszerű nyereség mértéket teljesíteni tudja. A 2016. 01-07 hónapban esedékes, 2016 július hóban utalt kompenzáció csökkentésre került a 2015. évi túlkompenzáció összegével.  

A Főjegyzői Iroda Monitoring-Controlling Referatúra is áttekintette a közszolgáltatói jelentést. A beszámoló jelentésben és mellékleteiben szereplő gazdasági adatok alapján az FTSZV Kft. 2015. évi közszolgáltatási beszámolóját a fentiek alapján elfogadásra javasolja.

Kérem a Tisztelt Közgyűlést az előterjesztés megtárgyalására és az FTSzV Kft. 2015. közszolgáltatási kötelezettségei teljesítésérő szóló jelentés, és kompenzáció elszámolásának elfogadására.

Határozati javaslat
A Fővárosi Közgyűlés úgy dönt, hogy:
1. 
elfogadja a Fővárosi Településtisztasági és Környezetvédelmi Kft. 2015. évi közszolgáltatói gazdasági teljesítményéről szóló 1. melléklet szerinti beszámolóját.

2. 
jóváhagyja a 2015.01.01. - 2015.12.31. közötti időszakra a Fővárosi Településtisztasági és Környezetvédelmi Kft. rendelkezésére bocsátott működési célú pénzeszköz felhasználásáról szóló elszámolást, és elfogadja, hogy az FTSZV Kft. – az előterjesztés 2. mellékletében található Kompenzáció elszámolásban szereplő adatoknak megfelelően – 376.849 ezer Ft Kompenzáció visszautalására köteles – kiegészítve a 2016. január 01. napjától a visszafizetés napjáig szóló időszakra vonatkozó 4.441 ezer Ft kamattal, melynél a kamatláb mértéke megegyezik a kifizetés időpontjában hatályos jegybanki alapkamat mértékével –, melyet a döntést követő 30 napon belül a Fővárosi Önkormányzat részére utal át. 

3. 
az FTSZV Kft. által beküldött közszolgáltatási beszámoló alapján, a Díjkompenzáció elszámolásához kapcsolódóan az FTSZV Kft. által visszautalt 376.849 ezer Ft díjkompenzáció valamint a 4.441 ezer Ft késedelmi kamat tervbevétele érdekében megemeli a „852201 Egyéb működési célú támogatások bevételei áht-n kívülről” cím bevételi azon belül az egyéb működési célú támogatások bevételei áht-n kívülről előirányzatát 376.849 ezer Ft-tal, valamint megemeli a „855401 Egyéb működési bevételek” cím bevételi, azon belül a működési bevételek (egyéb működési bevételek) előirányzatát 4.441 ezer Ft-tal, egyidejűleg megemeli a „930001 Általános tartalék” cím kiadási, azon belül a tartalékok előirányzatát 381.290 ezer Ft-tal.

4. 
tudomásul veszi, hogy a többlet szennyvíziszap elszállításához kapcsolódóan 2015-re vonatkozóan 10.948 ezer Ft többletköltség keletkezett, valamint a nem közművel összegyűjtött háztartási szennyvízhez kapcsolódóan 6.965 ezer Ft összegben a lakosság részére többlet normatív kedvezmény került biztosításra, amely összeghez többlet állami támogatás nem kapcsolódott.

5. 
a többlet szennyvíziszap elszállításához és a lakosság részére biztosított többlet támogatáshoz kapcsolódóan csökkenti a „93001 Általános tartalék” cím, azon belül a tartalékok sor előirányzatát 17.913 ezer Ft-tal, ezzel egyidejűleg megemeli a „823701 FTSZV Kft. közszolgáltatási feladatainak elszámolása” cím kiadási azon belül egyéb dologi kiadások előirányzatát 10.948. ezer Ft-tal, valamint a „811001 a lakossági nem közművel összegyűjtött szennyvíz ártalmatlanítás támogatása” cím kiadási előirányzatát 6.965 ezer Ft-tal.

6. 
felkéri a főpolgármestert, hogy az előirányzat-módosításokat vezesse át a költségvetési rendeleten.

határidő: a költségvetési rendelet soron következő módosítása
felelős: főpolgármester


Határozathozatal módja: az 1., 2., 4. és 6. számú határozati javaslat elfogadásához egyszerű szavazattöbbség, míg a 3. és 5.számú határozati javaslat elfogadásához minősített szavazattöbbség szükséges
Budapest, 2016. „           ”


	 dr.Bagdy Gábor József.
főpolgármester-helyettes

	
	dr.Szeneczey Balázs.
főpolgármester-helyettes





	Láttam:

	Sárádi Kálmánné dr.
főjegyző

1. Beszámoló Jelentés a Fővárosi Településtisztasági és Környezetvédelmi Kft. 2015. évi közszolgáltatói gazdasági teljesítményéről

2. 2015.01.01-2015.12.31 közötti időszakra a FTSZV Kft. rendelkezésére bocsátott működési célú pénzeszköz felhasználásának elszámolása
3. A Főjegyzői Iroda Monitoring-Controlling Referatúra véleménye
4. Független könyvvizsgálói jelentés

